หลังคลอด1เดือนประจำเดือนมาแล้ว ไห้นมตลอด ตอนนี้2เดือนแต่ไห้นมบ้างไม่ไห้บ้างค่ะ เพราะน้ำนมน้อย เสริมนมผงแทนค่ะ เพิ่งมีเพศสัมพันธ์เมื่อวันที่25หลั่งนอกไม่ได้ป้องกัน ไม่ได้กินยาคุม สามารถท้องอีกได้ไหมค่ะ ระหว่าง22-25 มีเมือกใสๆคล้ายๆน้ำมูกด้วยค่ะ ตอนนี้ตกขาวเป็นก้อนๆเหนียวๆ ปกติไหมค่ะ เป็นสัญญานการตั้งครรภ์ช่วงแรกหรือป้าววค่ะ
สวัสดีค่ะ หากหลังคลอดมีประจำเดือนมาแล้ว แสดงว่าการทำงานของรังไข่เริ่มกลับมาเป็นปกติและการตกไข่อาจเกิดขึ้นแล้ว อีกทั้งเริ่มไม่ได้ให้นมลูกอย่างสม่ำเสมอ เมื่อมีเพศสัมพันธ์จึงมีโอกาสที่จะเกิดการตั้งครรภ์เกิดขึ้นได้ค่ะดังนั้นหลังจากนี้ ควรรีบหาวิธีคุมกำเนิด โดยอาจใช้ถุงยางอนามัยไปก่อน และรอให้ประจำเดือนมา เมื่อประจำเดือนมาแล้ว ก็ให้เริ่มคุมกำเนิดโดยวิธีต่างๆ เช่น ฉีดยาคุมกำเนิด ฝังยาคุมกำเนิด หรืออาจเลือกทานยาคุมกำเนิดชนิดฮอร์โมนเดี่ยว เพื่อให้ยังสามารถมีน้ำนมให้ลูกได้ส่วนเมือกใสๆ คล้ายน้ำมูก ถือเป็นตกขาวที่ปกติ ซึ่งอาจเป็นตกขาวช่วงไข่ตกก็ได้ ส่วนตกขาวที่เป็นก้อนเหนียวๆ หากไม่ได้มีกลิ่นเหม็น ไม่มีแสบหรือคันช่องคลอด ไม่มีปวดท้องน้อย ก็ถือว่าเป็นตกขาวที่ปกติเช่นกันค่ะอาการตกขาว ไม่ใช่ลักษณะเฉพาะของการตั้งครรภ์ อาการของการตั้งครรภ์ที่สำคัญคือ อาการขาดประจำเดือนค่ะ ดังนั้นให้รอดูประจำเดือนในรอบถัดไปก่อนค่ะว่าจะมาหรือไม่